《予家世居 其三》
宋代·方一夔

我家韦布久婵嫣，积善工夫远有源。东汉贤良来鼻祖，晚唐文有到闻孙。

世增忠厚成风俗，人尚耕桑务本根。剩喜迩来多识字，粗书甲子记新元。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。